|  |  |
| --- | --- |
| RH/ JLS/: *OPĆINA VIŠKOVO* *Vozišće 3, 51216 Viškovo***RKP: *31171*****Šifra općine: *495***  | **Razina:** ***22*****Matični broj:** ***2540550*****OIB: *28350474809*** **NKD oznaka djelatnosti:** ***8411*****IBAN:** ***HR372412009184950005*** |

# B I LJ E Š K E

UZ FINANCIJSKE IZVJEŠTAJE PRORAČUNA OPĆINE VIŠKOVO

ZA RAZDOBLJE OD 01. SIJEČNJA DO 31. PROSINCA 2021. GODINE

Uvodna bilješka

Financiranje javnih rashoda i izdataka Općine Viškovo u razdoblju od 01. siječnja do 31. prosinca 2021. godine vršeno je temeljem Proračuna Općine Viškovo koji je donesen 17. prosinca 2020. godine na 44. sjednici Općinskog vijeća (Službene novine Općine Viškovo, broj 14/20.), 1. izmjena i dopuna Proračuna donesenih na 47. sjednici Općinskog vijeća održanoj 31.03.2021. godine („Službene novine Općine Viškovo“, broj 8/21.) i 2. izmjena i dopuna Proračuna donesenih na 5. sjednici Općinskog vijeća održanoj 16.12.2021. godine („Službene novine Općine Viškovo“, broj 19/21.) Tijekom izvještajnog razdoblja izvršene se tri preraspodjele temeljem odluka Općinske načelnice, donesenih 15. siječnja i 12. travnja 2021. i 31. prosinca 2021. godine.

*I. Bilješke uz Izvještaj o prihodima i rashodima, primicima i izdacima*

**Bilješka broj 1.**

Prihodi poslovanja (AOP 001) Proračuna Općine Viškovo ostvareni su u razdoblju od 1. siječnja do 31. prosinca 2021. godine u iznosu od 64.798.224 kn ili 16,4% više u odnosu na izvršenje u 2020. godini. Do povećanja u odnosu na isto razdoblje 2020. godine došlo je najvećim dijelom zbog većeg ostvarenja prihoda od poreza i prihoda po posebnim propisima.

**Bilješka broj 2.**

Prihodi od poreza (AOP 002) su u ovom izvještajnom razdoblju iznosili 40.441.600 kn što je 19,1% više u odnosu na ostvarenje u istom razdoblju 2020. godine. Na povećanje poreznih prihoda utjecalo je najvećim dijelom povećanje prihoda od poreza na dohodak i poreza na imovinu.

Prihodi od poreza na dohodak (AOP 003) ostvareni su u iznosu od 35.548.475 kn, što je 18,9% više u odnosu na 2020. godinu zbog izmjene propisa o raspodjeli poreza po kojima se veći postotak izdvaja u korist jedinica lokalne samouprave. Unutar ovih prihoda rast prihoda od poreza na dohodak od nesamostalnog rada, poreza na dohodak od samostalnih djelatnosti te poreza od imovine i imovinskih prava kretao se ujednačeno na razini od prosječno 21% u odnosu na prethodnu godinu, dok je porez na dohodak od kapitala imao najveći pozitivni rast od 52%. Na ukupnu realizaciju ovih prihoda značajan negativni utjecaj imali su obračunati porezi na dohodak po godišnjoj prijavi, s obzirom da je ukupni povrat poreza bio dvostruko veći u odnosu na prethodnu godinu.

S obzirom da jedinicama lokalne samouprave nisu dostupni odgovarajući podaci iz ukupnog sustava evidencija Porezne uprave temeljem kojih bi se moglo analizirati kretanje prihoda od poreza na dohodak i poreznih obveznika, nemoguće je objektivno utvrditi stvarne razloge koji su, i u kojoj mjeri, utjecali na odstupanja u njihovoj realizaciji. Od ukupnog ostvarenog prihoda za usluge Porezne uprave izdvojeno je na teret rashoda 1% ili 355.485 kn poreznih prihoda.

Porezi na imovinu (AOP 018) izvršeni su u iznosu od 4.853.545 kn, odnosno 29,2% više u odnosu na 2020. godinu i odnose se na povremene poreze na imovinu (AOP 022), odnosno na porez na promet nekretnina koji je realiziran u iznosu od 4.835.503 kn ili 29,3% više i stalne poreze na imovinu (AOP 019) koji se odnose na porez na kuće za odmor u iznosu od 18.042 kn, odnosno 10,6% više zbog naplate potraživanja iz prethodne godine. Razloge odstupanja u realizaciji poreza na promet nekretnina, odnosno dinamiku njihove naplate po godinama, nije moguće utvrditi, s obzirom da Općina nema mogućnosti uvida u analitičke podatke o potraživanjima poreza na promet nekretnina, niti o obveznicima i prometu nekretnina na području općine tijekom godine, kao ni o odobrenoj obročnoj naplati istih jer je razrez i naplata navedenih poreza isključivo u nadležnosti Porezne uprave.

Prihodi od poreza na robu i usluge (AOP 024) smanjeni su u odnosu na isto razdoblje 2020. godine za ukupno 86,9% te iznose 39.640 kn. U cijelosti se odnose na prihode od poreza na promet (AOP 026), odnosno na porez na potrošnju alkoholnih i bezalkoholnih pića čije je smanjenje u odnosu na isto razdoblje prethodne godine rezultat izmjene Odluke o općinskim porezima Općina Viškovo kojom je ukinuta obveza plaćanja poreza na potrošnju od 01. siječnja 2021. godine pa se ostvareni prihodi u ovom izvještajnom razdoblju odnose samo na naplatu potraživanja iz prethodne godine.

**Bilješka broj 3.**

Pomoći iz inozemstva (darovnice) i od subjekata unutar općeg proračuna (AOP 045) su u ovom izvještajnom razdoblju ostvarene u iznosu od 6.262.533 kn, što je za 1,4% manje u odnosu na ostvarenje u istom razdoblju prošle godine. Odstupanja unutar ove grupe prihoda vezana su uz različitu vrstu pomoći i dinamiku njihove realizacije u pojedinoj godini. Ostvarene su sljedeće pomoći:

* tekuće pomoći proračunu iz drugih proračuna (AOP 055) ostvarene u iznosu od 100.457 kn, a odnose se sredstva iz državnog proračuna za sufinanciranje troškova lokalnih izbora i izbora nacionalnih manjina u iznosu od 82.172 kn, sredstva Primorsko-goranske županije za troškove ogrjeva korisnika socijalnih pomoći u iznosu od 13.650 kn i 4.635 kn za troškove izdavanja slikovnice „Moje mjesto pod suncem“
* kapitalne pomoći proračunu iz drugih proračuna (AOP 056) ostvarene u iznosu od 192.372 kn, a odnose se na sredstva primljena od Ministarstva regionalnog razvoja za izgradnju Područnog vrtića Marčelji u iznosu od 156.372 kn i 36.000 kn primljenih od Primorsko-goranske županije za uređenje i opremanje punkta za mlade u Saršonima
* kapitalne pomoći od izvanproračunskih korisnika (AOP 059) u iznosu od 60.000 kn primljene od Fonda za zaštitu okoliša za kupovinu električnog automobila,
* tekuće pomoći temeljem prijenosa EU sredstava (AOP 070) u iznosu od 1.893.733 kn, a koje su ostvarene od Ministarstva zaštite okoliša i energetike u iznosu od 105.690 kn za projekt „Viškovo reciklira“, od Ministarstva za demografiju, obitelj, mlade i socijalnu politiku za projekt „Zaželi“ -Program „Ruke pomažu“ za zapošljavanje žena u iznosu od 643.353 kn i za projekt socijalnog uključivanja i zapošljavanja marginaliziranih skupina „Znanjem do posla“ u iznosu od 41.055 kn, nadalje od Ministarstva zdravstva za projekt „Prevencijom do zdravlja“ u iznosu od 149.100 kn, 1.146.502 kn za projekt „Za sretnije djetinjstvo“ i 9.874 kn od Grada Rijeke za projekt „Povežimo se s baštinom“,
* kapitalne pomoći temeljem prijenosa EU sredstava (AOP 071) ostvarene su u iznosu od 3.814.131 kn od Agencije za plaćanja u poljoprivredi, ribarstvu i ruralnom razvoju u iznosu od 136.500 kn za izradu prostornog plana Općine, 170.000 kn za uređenje Dječjeg igrališta Vrtače, 137.371 kn za projekt izgradnje RZ Marišćina, 926.201 kn za uređenje Područnog vrtića u Marčeljima i 2.444.059 kn primljenih od Grada Rijeke iz projekta Povežimo se s baštinom za izgradnju Kuće halubajskega zvončara.

**Bilješka broj 4.**

Prihodi od imovine (AOP 077) ostvareni su u iznosu od 2.367.113 kn, odnosno 0,1% manje u odnosu na prihode ostvarene u 2020. godini. Odnose se na prihode od financijske imovine (AOP 078) koji su izvršeni u iznosu od 34.609 kn i koji se u cijelosti odnose na prihode od zateznih kamata (AOP 081), a ostvareni su sa znatnim povećanjem u odnosu na prethodnu godinu, međutim zbog manjeg apsolutnog iznosa to povećanje nije imalo značajniji utjecaj na realizaciju ove grupe prihoda. Također, odnose se i na prihode od nefinancijske imovine (AOP 086) koji su izvršeni u ukupnom iznosu od 2.332.504 kn, što je 0,8% manje nego prethodne godine, a u okviru istih, u iznosu od 165.089 kn, ostvarene su naknade za koncesije (AOP 087) i to na gotovo istoj razini kao i prethodne godine, nadalje, prihodi od zakupa i iznajmljivanja imovine (AOP 088) koji iznose 535.570 kn i za 13,2% su veći nego prethodne godine zbog naplate prihoda dospjelih u prethodnim godinama.

Nadalje, u okviru naknada za korištenje nefinancijske imovine (AOP 089) ostvareni su prihodi od grobne naknade u iznosu od 1.275.509 kn, što je za 26,4% više nego prethodne godine, a povećanje se uglavnom odnosi ne naknade za korištenje grobnih mjesta zbog značajnog povećanja broja ukopa u 2021. godini. Na prihode od spomeničke rente odnosi se 7.896 kn što je manje za 28%, ali u apsolutnom iznosu predstavlja neznatno smanjenje, dok se na prihode od naknade za korištenje nerazvrstanih cesta za postavljanje komunikacijske elektroničke infrastrukture korisnika HAKOM odnosi iznos od 348.440 kn, što je za 50% manje nego prethodne godine u kojoj su bila naplaćena zaostala potraživanja. Prihodi od kamata na dane zajmove (AOP 093) nisu ostvareni.

**Bilješka broj 5.**

**Prihodi od upravnih i administrativnih pristojbi i pristojbi po posebnim propisima i naknada (AOP 101)** ostvareni su u iznosu od 15.281.826 kn, odnosno 22,4% više u odnosu na 2020. godinu.

**Upravne i administrativne pristojbe (AOP 102)** izvršene su u iznosu od 131.803 kn, odnosno 189,3% više u odnosu na 2020. godinu. U tome su **županijske, gradske i općinske pristojbe i naknade (AOP 104)** koje seodnose se na propisane općinske naknade izvršeneu iznosu od 22.327 kn ili 6,5% višete **ostale upravne pristojbe i naknade (AOP 105)** koje se odnose na prihode od prodaje državnih biljega u iznosu od 7.909 kn ili 11% više, što je ukupno neznatno povećanje u apsolutnom iznosu.

Nadalje, **ostale pristojbe i naknade (AOP 106)** realizirane suu ukupnom iznosu od 101.567 kn, a odnose se na boravišne pristojbe u iznosu od 15.374 kn ili 17% više te na pristojbe za prenamjenu poljoprivrednog zemljišta u iznosu od 86.193 kn, što je 20 puta više nego prethodne godine, što je ujedno osnovni razlog odstupanja u realizaciji ove grupe prihoda u cjelini.

**Prihodi** **po posebnim propisima (AOP 107)** ostvareni su u iznosu od 1.338.253 kn, odnosno 89,5% više u odnosu na 2020. godinu. U okviru istih ostvareni su **prihodi od vodnog** **gospodarstva (AOP 109)** u iznosu od 22.360 kn i za 1,7% su porasli u odnosu na prethodnu godinu, dok je veće odstupanje prisutno na **ostalim nespomenutim prihodima (AOP 112)** kojisu ostvareni u iznosu od 1.315.893 kn ili 92,3% više u odnosu na 2020. godinu. Do povećanja je najvećim dijelom došlo zbog realiziranog povrata više obračunate i uplaćene poticajne naknade za smanjenje količine miješanog komunalnog otpada iz prethodnog razdoblja u iznosu od 360.231 kn kao i zbog povećanja namjenskih prihoda naplaćenih u cijeni komunalnih usluga za izgradnju sortirnice prema ugovoru sa KD Čistoćom koji iznose 119.739 kn ili 63% više nego prethodne godine te na povećanje namjenskih prihoda naplaćenih u cijeni komunalnih usluga KD-a Autotrolej namijenjenih razvoju javnog prijevoza koji iznose 389.629 kn ili 28% više. Ujedno, u dvostruko većem iznosu od 123.404 kn ostvareni su prihodi od naknade za izgradnju nezakonito izgrađenih zgrada, dok su prihodi od naknada šteta realizirani u iznosu od 101.382 kn, odnosno sa smanjenjem od 28% u odnosu na prethodnu godinu.

**Komunalni doprinosi i naknade (AOP 115)** izvršeni su u iznosu od 13.811.770 kn što je 17,7% više u odnosu na 2020. godinu. U okviru toga, **komunalni doprinosi (AOP 116)** iznose 3.070.774 kn, odnosno 87,5% više u odnosu na ostvarenje u 2020. godini što je uglavnom posljedica uplate komunalnog doprinosa tvrtke Arturus Projekt u iznosu od 684.682 kn za izgradnju trgovačkog centra Eurospin, dok je ostatak vezan uz komunalni doprinos realiziran po osnovi legalizacije objekata i gradnje novih objekata, a dijelom i uz naplatu ovršenih potraživanja. Prihodi od **komunalnih naknada (AOP 117)** ostvareni u iznosu od 10.740.996 kn, odnosno 6,4% više u odnosu na izvršenje u 2020. godini, što je posljedica povećanja broja obveznika komunalne naknade i obračunske površine objekata.

Bilješka broj 6.

Prihodi od prodaje proizvoda i robe te pruženih usluga i prihodi od donacija (AOP 119) ostvareni su u iznosu od 427.558 kn ili 19,1% manje u odnosu na prethodnu godinu. U okviru istih ostvareni su prihodi za usluge naplate naknade za uređenje voda od Hrvatskih voda u iznosu od 382.730 kn. Pored toga, u ovoj godini su ostvarene donacije po osnovi prijenosa EU sredstva od Regionalne razvojne agencije „Porin“ u iznosu od 36.828 kn za provođenje projekta „Lokalno partnerstvo za poticanje zapošljavanja“. Ujedno, ostvarena je i kapitalna donacija u iznosu od 8.000 kn, a koja se odnosi na vrijednost darovanog kioska s autobusnom nadstrešnicom od strane iNovina.

**Bilješka broj 7.**

Kazne, upravne mjere i ostali prihodi (AOP 134) ostvarene su u ovom izvještajnom razdoblju u iznosu od 17.533 kn, dok iste u prethodnoj godini nisu realizirane.

**Bilješka broj 8.**

**Rashodi poslovanja (AOP 146)** ostvareni su u visini od 53.081.767 kn tj. za 8,7% više u odnosu na 2020. godinu. Najveći udio u rashodima poslovanja imaju materijalni rashodi i naknade građanima i kućanstvima. Struktura izvršenih rashoda poslovanja i indeks odstupanja iskazani su u tablici u nastavku, kao i obrazloženje odstupanja unutar pojedinih skupina rashoda.

|  |  |  |  |  |
| --- | --- | --- | --- | --- |
| Račun | Naziv računa | 2020. | 2021. | Indeks |
| Iznos | % udjela | Iznos | % udjela |
| 31 | Rashodi za zaposlene | 6.750.443,00 | 13,82 | 7.258.965,00 | 13,68 | 107,5 |
| 32 | Materijalni rashodi | 12.480.476,00 | 25,55 | 14.022.576,00 | 26,42 | 112,4 |
| 34 | Financijski rashodi | 401.394,00 | 0,82 | 474.870,00 | 0,89 | 118,3 |
| 35 | Subvencije | 4.148.231,00 | 8,49 | 3.943.250,00 | 7,43 | 95,1 |
| 36 | Pomoći unutar općeg proračuna | 6.935.487,00 | 14,20 | 7.275.089,00 | 13,71 | 104,9 |
| 37 | Naknade građanima i kućanstvima | 12.216.590,00 | 25,01 | 13.710.608,00 | 25,83 | 112,2 |
| 38 | Ostali rashodi | 5.920.590,00 | 12,12 | 6.396.409,00 | 12,05 | 108,0 |
|  |  | **48.853.211,00** | **100,00** | **53.081.767,00** | **100,00** | **108,7** |

**Bilješka broj 9.**

**Rashodi za zaposlene** **(AOP 147)** ostvareni su u visini od 7.258.965 kn ili 7,5% više u odnosu na 2020. godinu zbog povećanog broja zaposlenih u upravnim tijelima i na EU-projektima. U okviru ovih rashoda **plaće (bruto)** **(AOP 149)** iznose 6.007.156 kn, **plaće za prekovremeni rad** **(AOP 151)** iznose 64.093 kn, **ostali rashodi za zaposlene (AOP 153)** iznose 224.174 kn i **doprinosi na plaće (AOP 156)** iznose 963.542 kn. Odnose se na rashode za zaposlene dužnosnike i službenike u općinskoj upravi te na rashode za zaposlenih sedam osoba na poslovima koji su vezani uz EU projekt za poticanje zapošljavanja žena „Zaželi“ - Program „Ruke pomažu“ i jednog zaposlenog službenika na EU projektu „Za sretnije djetinjstvo“.

**Bilješka broj 10.**

**Materijalni rashodi (AOP 158)** sadrže naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa i ostale nespomenute rashode, a ostvareni su u ukupnom iznosu od 14.022.576 kn i za 12,4% su veći u odnosu na 2020. godinu, a u skladu s potrebama i dinamikom procesa rada u ovom razdoblju koje uključuju i rashode za projekte financirane iz sredstava EU pomoći.

|  |  |  |  |  |
| --- | --- | --- | --- | --- |
| Račun | Naziv računa | 2020. | 2021. | Indeks |
| Iznos | % udjela | Iznos | % udjela |
| 321 | Naknade troškova zaposlenima | 158.834,00 | 1,3 | 192.276,00 | 1,4 | 121,1 |
| 322 | Rashodi za materijal i energiju | 1.547.518,00 | 12,4 | 1.443.562,00 | 10,3 | 93,3 |
| 323 | Rashodi za usluge | 9.120.055,00 | 73,0 | 10.171.637,00 | 72,5 | 111,5 |
| 324 | Naknade troškova osobama izvan radnog odnosa | 20.145,00 | 0,2 |   | 0,00 | 0,0 |
| 329 | Ostali nespomenuti rashodi posl. | 1.633.924,00 | 13,1 | 2.215.101,00 | 15,8 | 135,6 |
|  |  | **12.480.476,00** | **100,0** | **14.022.576,00** | **100,0** | **112,4** |

**Naknade troškova zaposlenima (AOP 159)** ostvarene su u ukupnom iznosu od 192.276 kn ili 21,1% više u odnosu na 2020. godinu, a odnose se na **naknade za prijevoz, za rad na terenu i odvojeni život (AOP 161),** na **stručno usavršavanje zaposlenika (AOP 162)** za zaposlene dužnosnike i službenike u općinskoj upravi i **ostale naknade troškova zaposlenima (AOP 163),** a njihova je realizacija u skladu s potrebama i dinamikom procesa rada u ovom razdoblju.

Na povećanje ove grupe rashoda utjecali su rashodi za prijevoz na posao i rashodi za stručno usavršavanje zbog povećanja broja zaposlenih.

**Rashodi za materijal i energiju (AOP 164)** ostvareni su u ukupnom iznosu od 1.443.562 kn ili 6,7% manje u odnosu na 2020. godinu, a odnose se na **uredski materijal i ostale materijalne rashode (AOP 165)** koji su manji za 31,5%, zatim na rashode za **energiju (AOP 167)** koji su veći za 1,6%, **materijal za održavanje (AOP 168)** u iznosu od 756 kn i na **sitni inventar i auto gume (AOP 169)** koji su realizirani u iznosu od 7.034 kn, a odstupanja su u skladu s potrebama procesa rada u pojedinom razdoblju.

**Rashodi za usluge (AOP 172)** izvršeni su u ukupnom iznosu od 10.171.637 kn ili 11,5% više u odnosu na 2020. godinu**,** a u okviru kojih su realizirani **rashodi za usluge telefona, prijevoza i pošte (AOP 173), usluge tekućeg i investicijskog održavanja (AOP 174)**, **usluge promidžbe i informiranja (AOP 175)**, **komunalne usluge (AOP 176)**, **zakupnine i najamnine (AOP 177)**, **zdravstvene i veterinarske usluge (AOP 178)**, **intelektualne i osobne usluge (AOP 179)**, **računalne usluge (AOP 180)** te **ostale usluge (AOP 181)**. Povećanje rashoda za usluge u ovom izvještajnom razdoblju u odnosu na isto razdoblje prošle godine posljedica je većih rashoda za održavanje prometnica, javnih površina i javne rasvjete te troškova komunalnih usluga, najvećim dijelom zbog povećanja površina komunalnih objekata za održavanje što je u skladu s planom i dinamikom izvođenja potrebnih radova.

**Naknade troškova osobama izvan radnog odnosa (AOP 182)** u ovom izvještajnom razdoblju nisu ostvarene.

**Ostali nespomenuti rashodi poslovanja (AOP 183)** ostvareni su u iznosu od 2.215.101 kn ili 35,6% više u odnosu na 2020. godinu, a u okviru kojih su realizirane **naknade za rad predstavničkih i izvršnih tijela, povjerenstava i slično (AOP 184)** uiznosu od 806.394 kn, **premije osiguranja (AOP 185)** u iznosu od 221.366 kn, **reprezentacija (AOP 186)** u iznosu od 106.274 kn, a preostali iznos rashoda odnosi se na **članarine i norme (AOP 187)**, **pristojbe i naknade (AOP 188)** te na **ostale nespomenute rashode poslovanja (AOP 190)**. **Pristojbe i naknade (AOP 188)** ostvarene su u iznosu od 705.288 kn što je više za 93,9%, a uzrok povećanja najvećim dijelom je obračunata naknada za smanjenje količine miješanog otpada koja je plaćena Fondu za zaštitu okoliša u iznosu od 628.324 kn. Ostala odstupanja unutar ove podskupine rashoda u odnosu na isto razdoblje prethodne godine rezultat su različite dinamike izvršavanja rashoda i potreba poslovnog procesa te primjene općinskih akata.

**Bilješka broj 11.**

**Financijski rashodi (AOP 191)** ostvareni su u iznosu od 474.870 kn ili 18,3% više u odnosu na 2020. godinu. U okviru toga **kamate za primljene kredite i zajmove (AOP 197)** iznose358.033 kn, a odnose se na kamate u iznosu od 93.285 kn vezane uz otplatu dugoročnog kredita primljenog od Slatinske banke krajem 2013. godine prema otplatnom planu, na kamate vezane uz korištenje dugoročnog kredita Hrvatske banke za obnovu i razvitak u iznosu od 247.567 kn, na kamate Erste banke u iznosu od 7.449 kn za refinancirani kredit Slatinske banke, kamate Privredne banke u iznosu od 8.045 kn za kratkoročni kredit i na interkalarne kamate Zagrebačke banke u iznosu od 1.687 kn za korištenje kredita za izgradnju Kuće halubajskega zvončara.

Preostali iznos od 116.837 kn odnosi na **ostale financijske rashode** **(AOP 205)**,a u tomena **bankarske usluge** koje su značajno porasle zbog podmirene naknade za realizaciju kredita za financiranje izgradnju Kuće halubajskega zvončaraodnosi se38.411 knte na **usluge platnog prometa (AOP 206)** 59.520 kn ili 41% više u skladu s povećanim platnim prometom po računima. **Zatezne kamate (AOP 208)** i **ostale nespomenute financijske rashode (AOP 209)** zbog manjeg apsolutnog iznosa imaju neznatan utjecaj na odstupanja u realizaciji ove grupe rashoda.

**Bilješka broj 12.**

**Subvencije (AOP 210)** su ostvarene u iznosu od 3.943.250 kn, a odnose se na **subvencije trgovačkim društvima (AOP 211)** u iznosu od 3.416.973 kn i to KD-u Autotrolej za javni prijevoz u iznosu od 2.966.973 kn i KD-u Viškovo za rad reciklažnog dvorišta u iznosu od 450.000 kn. **Subvencije trgovačkim društvima, zadrugama, poljoprivrednicima i obrtnicima izvan javnog sektora (AOP 214)** ostvarene su u iznosu od 526.277 kn koje suvezane uz provođenje mjera za razvoj gospodarstva i smanjenje nezaposlenosti na području općine. Subvencije se u pojedinom razdoblju realiziraju različitom dinamikom i u visini prema ugovorenim, odnosno preuzetim obvezama te iskazanom interesu gospodarstvenika.

**Bilješka broj 13.**

**Pomoći dane u inozemstvo i unutar općeg proračuna** **(AOP 219)** ostvarene su u iznosu od 7.275.089 kn i odnose se na **prijenose proračunskim korisnicima iz nadležnog proračuna za financiranje redovne djelatnosti (AOP 235)** u iznosu od 6.501.483 kn i to za financiranje redovne djelatnosti općinskih proračunskih korisnika Dječjeg vrtića Viškovo u iznosu od 5.936.773 kn i JU Knjižnice i čitaonice Halubajska zora Viškovo u iznosu od 564.710 kn, na **kapitalne pomoći unutar općeg proračuna (AOP 228)** u iznosu od 312.666 kni to Fondu za zaštitu okoliša za nabavku spremnika u iznosu od 145.830 kn i 166.836 kn Gradu Rijeci za izgradnju sortirnice te na **tekuće pomoći proračunskim korisnicima drugih proračuna (AOP 232)** u iznosu od 211.811 kn i to za Centar za poljoprivredu, Dom zdravlja Primorsko-goranske županije i OŠ Sveti Matej. **Pomoći temeljem prijenosa EU sredstava (AOP 239)** ostvarene su u iznosu od 249.059 kn, a odnose se na sredstva uplaćena Općini Klana za suradnju na projektu Zaželi – Ruke pomažu u iznosu od 221.983 kn, sredstva za Grad Bakar u iznosu od 20.336 kn i Općinu Skrad u iznosu od 6.740 za projekt Znanjem do posla.

**Bilješka broj 14.**

**Naknade građanima i kućanstvima na temelju osiguranja i druge naknade (AOP 247)** izvršene su u iznosu od 13.710.608 kn ili 12,2% više u odnosu na 2020. godinu, a odnose se u cijelosti na **naknade građanima i kućanstvima iz proračuna (AOP 254)** i to najvećim dijelom za subvencioniranje smještaja djece u ustanovama predškolskog odgoja, kao i za druga prava mještana ostvarena temeljem općih akta, odnosno izdanih rješenja za socijalne i druge potrebe, a povećanje se najvećim dijelom odnosi na povećanje broja subvencija za smještaj djece u alternativnim programima predškolskog odgoja.

**Bilješka broj 15.**

**Ostali rashodi (AOP 258)** ostvareni su u iznosu od 6.396.409 kn ili 8% više od iznosa ostvarenog u 2020. godini i odnose se na **tekuće donacije (AOP 259)** za financiranje udruga i drugih korisnika proračunskih sredstva u iznosu od 3.414.226 kn, na kapitalne donacije neprofitnim organizacijama (AOP 263) u iznosu od 889.500 kn i to za nabavku novog vatrogasnog vozila 874.500 kn i za nabavku defibrilatora za NK Halubjan 15.000 kn, na **kazne, penale i naknade štete (AOP 268)** u iznosu od 32.812 kn i na **kapitalne pomoći (AOP 274)** u iznosu od 2.059.871 kn i to za pomoći dane KD-u Vodovod i kanalizacija u iznosu od 1.553.651 kn za izgradnju vodovodnih ogranaka na području općine u skladu s preuzetim obvezama financiranja. Pored toga, pomoći KD-u Autotrolej za nabavu autobusa realizirane su u iznosu od 459.925 kn, kao i pomoći KD-u Čistoća u iznosu od 46.295 kn za nabavu opreme i druga ulaganja koje se financiraju iz namjenskih sredstava naplaćenih u cijeni komunalnih usluga na području općine.

**Bilješka broj 16.**

Ukupno je u ovom izvještajnom razdoblju 2021. godine ostvaren **višak prihoda poslovanja** **(AOP 285)** u iznosu od 11.716.457 kn.

**Bilješka broj 17.**

Prihodi od prodaje nefinancijske imovine (AOP 292) ostvareni su u ovom izvještajnom razdoblju u iznosu od 836.985 kn ili 33,6 puta više nego prethodne godine, a odnose se na prihode od prodaje zemljišta (AOP 295) u iznosu od 365.000 kn i stambenih objekata na kojima je stečeno stanarsko pravo (AOP 307) u iznosu od 2.331 kn. Prihodi od ostalih građevinskih objekata (AOP 310) u iznosu od 469.654 kn odnose se na vrijednost vodovodnih ogranaka u trupu spojne ceste Brnasi-Dovičići i pristupne ceste Ark Mihelić koji su preneseni u vlasništvo KD Vodovod i kanalizacija čime je izvršeno povećanje temeljnog uloga Općine Viškovo.

**Bilješka broj 18.**

**Rashodi za nabavu nefinancijske imovine (AOP 344)** ostvareni su u iznosu od 14.730.948 kn ili 37,3% manje od izvršenja u istom razdoblju protekle godine što je posljedica različite dinamike ulaganja za nabavu dugotrajne imovine, a posebno za izgradnju objekata komunalne infrastrukture.

**Rashodi za nabavu neproizvedene dugotrajne imovine** **(AOP 345**) ostvareni su u iznosu od 612.872 kn, a odnose se na nabavku zemljišta za izgradnju cesta i SRC Halubjan u iznosu od 385.520 kn i ulaganja na tuđoj imovini radi prava korištenja u iznosu od 227.352 kn za potrebe projekta „Za sretnije djetinjstvo“.

**Rashodi za nabavu proizvedene dugotrajne imovine (AOP 357)** ostvareni su u iznosu od 13.499.475 kn ili 34,6% manje od izvršenja u istom razdoblju protekle godine, a u okviru kojih rashodi za **građevinske objekte (AOP 358)** iznose 11.532.034 kn i odnose se na:

* **poslovne objekte (AOP 360)** koji su ostvareni u iznosu od 6.272.334 kn, od čega se za nabavljene kioske za tržnicu na javnoj površini u Marinićima odnosi se 429.420 kn, a na darovani kiosk s autobusnom nadstrešnicom 8.000 kn. Za izgradnju Kuće halubajskega zvončara utrošeno je 4.230.072 kn, a za izgradnju Područnog vrtića Marčelji 1.604.842 kn
* **ceste i ostale prometne objekte (AOP 361)** koji su realizirani u iznosu od 3.316.928 kn, a odnose se na izgradnju i rekonstrukciju ceste Mladenići-Ronjgi u iznosu od 709.290 kn, na izgradnju zidova i upojnih bunara na cestama 547.732 kn, izgradnju pristupnog puta u Benčanima 596.580 kn, za asfaltiranje nerazvrstanih cesta 203.519 kn, za izgradnju parkirališta kod NK-a Halubjan 1.088.478 kn, za raskrižje Sroki-Kimi Commerce 98.846 kn, za kružno raskrižje kod groblja 8.348 kn te za uređenje nogostupa Viškovo-Marčelji 64.136 kn
* **ostale** **građevinske objekte (AOP 362)** u iznosu od 1.942.772 kn i to za proširenje javne rasvjete 224.610 kn, za igralište uz buduću osnovnu školu Marinići 525.643 kn, za usluge vezane uz izgradnju groblja 33.750 kn, za izgradnju dječjeg igrališta Vrtače 529.762 kn i za izgradnju dječjeg igrališta u Sportsko-rekreacijskoj zoni Marinići 629.007 kn.

**Rashodi za postrojenja i opremu (AOP 363)** realizirani su u iznosu od 1.154.988 kn, a odnose se na nabavu **uredske opreme i namještaja (AOP 364)** koja je izvršena u iznosu od 351.076 kn, a u okviru toga:

* za nabavu računalne opreme iznos od 104.074 kn - za potrebe uprave i općinskih vijećnika, punkta za mlade, pedijatrijske ambulante i za potrebe EU projekta „Za sretnije djetinjstvo“
* za nabavu uredskog namještaja iznos od 203.722 kn, najvećim dijelom za opremanje Područnog vrtića u Marčeljima
* za nabavu ostale opreme iznos od 43.280 kn.

Rashodi za **komunikacijsku opremu (AOP 365)** iznose 1.448 kn, a odnose se na nabavu telefonskog aparata u sklopu uređenja prostora namijenjenog pedijatrijskoj ambulanti kao i za urede općinske uprave.

Rashodi za **opremu za održavanje i zaštitu (AOP 366)** iznose 137.319 kn, a odnose se na nabavu klima uređaja za uredske prostore u Domu hrvatskih branitelja i uređenje senzorne sobe u sklopu EU projekta „Za sretnije djetinjstvo“, a najvećim dijelom na opremu za grijanje zdravstvene ustanove.

Rashodi za **medicinsku opremu (AOP 367)** iznose 304.838 kn, a odnose se na opremu nabavljenu u sklopu uređenja prostora namijenjenog pedijatrijskoj ambulanti i za potrebe EU projekta „Za sretnije djetinjstvo“.

Rashodi za **sportsku i glazbenu opremu (AOP 369)** realizirani su u iznosu od 36.103 kn, a odnose se na sportsku opremu nabavljenu za potrebe EU projekta „Za sretnije djetinjstvo“.

Rashodi za **uređaje, strojeve i opremu za ostale namjene (AOP 370)** realizirani su u iznosu od 324.204 kn, a odnose se na opremu za dječja igrališta i vanjsko opremanje igrališta Područnog vrtića u Marčeljima te na rashode za komunalnu opremu na parkiralištu ispred NK Halubjan.

Rashodi za **prijevozna sredstva (AOP 373)** realizirani su u iznosu od 150.000 kn za nabavu električnog automobila Renault Twingo.

Rashodi za **nematerijalnu proizvedenu imovinu (AOP 385)** ostvareni su u iznosu od 662.453 kn ili 69,2% manje od izvršenja u istom razdoblju protekle godine, a čine ih:

* rashodi za ostalu nematerijalnu proizvedenu imovinu (AOP 389) u iznosu od 532.722 kn koji se odnose na projektnu dokumentaciju za gradnju objekata (izgradnju prometnica, parkirališta, javnih površina i za druge manje projekte)
* ulaganja u računalne programe (AOP 387), odnosno za doradu programa kolanja e-računa u iznosu od 4.250 kn
* rashodi za izmjene i dopune prostorno-planskih dokumenata (AOP 388) u iznosu od 125.481 kn.

**Bilješka broj 19.**

**Rashodi za dodatna ulaganja na nefinancijskoj imovini (AOP 396)** ostvareni su u iznosu od 618.601 kn i odnose se na radove vezane uz uređenje sportske dvorane OŠ Sveti Matej, radove na objektu BK Marinići, postavljanje ograde na dječjem igralištu Srokov Kal te uz ugradnju mjera smirivanja prometa na prometnicama.

**Bilješka broj 20.**

Kao rezultat razlike između ostvarenih prihoda od prodaje nefinancijske imovine i rashoda za nabavu nefinancijske imovine ostvaren je **manjak prihoda od nefinancijske imovine (AOP 402)** u iznosu od 13.893.963 kn. **Ukupno ostvareni prihodi (AOP 406)** iznose **65.635.209 kn**, dok **ukupni rashodi (AOP 407)** iznose **67.812.715 kn** iz čega proizlazi **ukupni manjak prihoda nad rashodima (AOP 409)** tekućeg razdoblja u iznosu od **2.177.506 kn.**

**Bilješka broj 21.**

**Primici od financijske imovine i zaduživanja (AOP 413)** u ovom razdoblju ostvareni su u iznosu od 5.920.708 kn ili 48,2% manje u usporedbi sa prethodnom godinom, a odnose se na:

* sredstva kredita ostvarenog od Erste banke d.d. za refinanciranje dugoročnih kredita Slatinske banke u iznosu od 2.673.817 kn
* sredstva od povrata zajma danog iz razvojnih sredstava KD-u Čistoća u iznosu od 41.190 kn i KD-u Autotrolej u iznosu 70.295 kn
* sredstva kredita ostvarenog od Zagrebačke banke d.d. za financiranje izgradnje Kuće halubajskega zvončara u iznosu od 3.135.406 kn.

**Bilješka broj 22.**

**Izdaci za financijsku imovinu i otplate zajmova (AOP 521)** su u ovom izvještajnom razdoblju ostvareni u iznosu od 6.137.757 kn i odnose se na:

* **izdatke za** **dionice i udjele u glavnici (AOP 573)** u iznosu od 469.654 kn, a čine ih vrijednost vodovodnih ogranaka u trupu spojne ceste Brnasi-Dovičići i pristupne ceste Ark Mihelić koji su preneseni u vlasništvo KD Vodovod i kanalizacija čime je izvršeno povećanje temeljnog uloga Općine Viškovo
* **izdatke za** **otplatu glavnice primljenih kredita i zajmova (AOP 586)** u iznosu od 5.668.103 kn, a u tome na **otplatu glavnice primljenih kredita i zajmova od tuzemnih kreditnih institucija izvan javnog sektora (AOP 599)** i to kredita primljenog od Slatinske banke krajem 2013. godine, a koji je prema otplatnom planu u ovom razdoblju otplaćen u cijelosti u iznosu od 3.314.243 kn, kredita primljenog od Erste banke u iznosu od 461.003 kn, te na **otplatu glavnice primljenih kredita i zajmova od tuzemnih kreditnih institucija u javnom sektoru (AOP 592)** i to kredita primljenog od Hrvatske banke za obnovu i razvitak u iznosu od 1.892.857 kn.

**Bilješka broj 23.**

Ukupno su ostvareni prihodi i primici (AOP 632) u iznosu od 71.555.917 kn, dok su rashodi i izdaci (AOP 633) izvršeni u visini od 73.950.472 kn, iz čega proizlazi manjak prihoda i primitaka tekućeg razdoblja u iznosu od 2.394.555 kn pa zajedno s prenesenim manjkom prihoda i primitaka (AOP 637) iz protekle godine od 3.341.647 kn, proizlazi ukupni manjak prihoda i primitaka za pokriće u sljedećem razdoblju (AOP 639) u iznosu od 5.736.202 kn.

*II. Bilješke uz Izvještaj o rashodima prema funkcijskoj klasifikaciji*

**Bilješka broj 1.**

Pregled rashoda prema funkcijskoj klasifikaciji ukazuje da je najznačajnija grupa rashoda vezana uz obrazovanje (AOP 110), a koji u strukturi ukupnih rashoda imaju 24% udjela, te uz usluge unapređenja stanovanja s udjelom od 18%. U okviru rashoda za unapređenje stanovanja prevladavaju rashodi vezani uz stanovanje (AOP 084) s udjelom u ukupnim rashodima od 10,4%. U rashodima za obrazovanje najveći udio od 22,9% u ukupnim rashodima čine rashodi za predškolsko obrazovanje. Sljedeća grupa rashoda, vezana je uz ekonomske poslove (AOP 031) s udjelom od 18% ukupnih rashoda u kojima najveći udio čine izdaci za cestovni promet (18%). Za opće javne usluge (AOP 001) izvršeno je 18,2% ukupnih rashoda, a unutar toga izvršeni su rashodi za izvršna i zakonodavna tijela (AOP 002) te za ostale opće usluge (AOP 012) koje se najvećim dijelom odnose na rashode upravnih i stručnih općinskih tijela. Nadalje, na rashode za rekreaciju, kulturu i religiju (AOP 103) otpada 10,6% ukupnih rashoda. Preostali rashodi vezani uz zdravstvo (AOP 085), socijalnu zaštitu (AOP 125), zaštitu okoliša (AOP 071), te javni red i sigurnost (AOP 024), a čine 11,2% ukupnih rashoda.

|  |  |  |  |  |
| --- | --- | --- | --- | --- |
| Br. oznaka | Opis | 2020. | 2021. | Index |
| Iznos | % udjela | Iznos | % udjela |
| 01 | Opće javne usluge | 10.215.260,00 | 15,4 | 11.135.820,00 | 18,2 | 109,0 |
| 03 | Javni red i sigurnost | 1.585.572,00 | 2,4 | 1.643.234,00 | 2,7 | 103,6 |
| 04 | Ekonomski poslovi | 13.047.344,00 | 19,6 | 11.023.332,00 | 18,0 | 84,5 |
| 05 | Zaštita okoliša | 1.038.798,00 | 1,6 | 1.647.482,00 | 2,7 | 158,6 |
| 06 | Usluge unapređenja stanovanja i zajednice | 18.019.646,00 | 27,1 | 11.027.833,00 | 18,0 | 61,2 |
| 07 | Zdravstvo | 567.760,00 | 0,9 | 513.037,00 | 0,8 | 90,4 |
| 08 | Rekreacija, kultura i religija | 2.135.859,00 | 3,2 | 6.482.376,00 | 10,6 | 303,5 |
| 09 | Obrazovanje | 16.918.137,00 | 25,4 | 14.709.230,00 | 24,0 | 86,9 |
| 10 | Socijalna zaštita | 2.950.422,00 | 4,4 | 3.128.888,00 | 5,1 | 106,0 |
|  |  | **66.478.798,00** | **100,0** | **61.311.232,00** | **100,0** | **92,2** |

*III. Bilješke uz Izvještaj o promjenama u vrijednosti i obujmu imovine i obveza*

**Bilješka broj 1.**

Promjene u vrijednosti i obujmu imovine (AOP 001) u iznosu od 18.048.309 kn odnose se na smanjenje obujma nefinancijske imovine (AOP 003) u iznosu od 16.956.600 kn na ime neotpisane vrijednosti školske zgrade, sportske dvorane i zemljišta prenesenih u vlasništvo Osnovne škole Sv. Matej prema Ugovoru o prijenosu vlasništva između Općine Viškovo i OŠ Sveti Matej Viškovo od 22. ožujka 2021. i promjene u obujmu financijske imovine (AOP 010), odnosno smanjenje potraživanja za prihode poslovanja (AOP 016) na ime izvršenih otpisa zastarjelih i nenaplativih potraživanja tijekom 2021. godine u iznosu od 1.091.709 kn.

Povećanje obujma financijske imovine (AOP 001) u iznosu od 3.600.660 kn odnosi se na preuzimanje nekretnina prema Ugovoru o prijenosu vlasništva između Općine Viškovo i OŠ Sveti Matej Viškovo od 22. ožujka 2021. godine u iznosu od 2.476.810 kn za zemljište i zgradu stare škole u Marčeljima, zatim preuzimanje spremnika za odvojeno prikupljanje otpada prema Ugovoru sa Fondom za zaštitu okoliša o prijenosu prava vlasništva u iznosu od 974.792 kn i preuzimanje zemljišta prema nagodbi sa Republikom Hrvatskom u vrijednosti od 149.058 kn.

*IV. Bilješke uz Izvještaj o obvezama*

**Bilješka broj 1.**

Stanje obveza na kraju izvještajnog razdoblja (AOP 001), odnosno na dan 31. prosinca 2021. godine iznosi 24.541.608 kn što je za 9,1% manje u odnosu na početno stanje. U ukupnom iznosu obveza stanje nedospjelih obveza (AOP 038) iznosi 24.541.608 kn, a odnose se na obveze za rashode poslovanja u iznosu od 4.693.853 kn, za nabavu nefinancijske imovine u iznosu od 3.142.395 kn te na obveze za financijsku imovinu u iznosu od 16.705.360 kn koje se odnose na dugoročni kredit ERSTE banke d.d., HBOR-a i Zagrebačke banke d.d.

KLASA: 400-08/21-01/1

URBROJ: 2170-35-05/03-22-19

Datum: 10. veljače 2022. godine

Osoba za kontakt: *Vesna Mrša, dipl. oec.*

 *051/503-784*

 Zakonski predstavnik:

 **Općinska načelnica:**

   M. P.

 ***Sanja Udović, dipl. oec.***